Juhani Forss

Toivo Juhani Forss (25. marraskuuta 1936 Kotka – 1. lokakuuta 2024 Kotka)Kuolinilmoitus, Toivo Juhani Forss, Kymen Sanomat, 2024, No 297, sivu 24, julkaistu 2.11.2024 (Kansalliskirjaston digitaaliset aineistot) oli suomalainen merikapteeni ja yritysjohtaja, joka sai kauppaneuvoksen arvonimen. Viitattu 18.9.2023.

Forssin vanhemmat olivat konemestari Toivo Aleksander Forss ja Helka Alina Aaltonen. Hän avioitui 1962 Raija Marjatta Hiltusen kanssa. Forss kävi keskikoulun Kotkan lyseossa 1953 ja valmistui Kotkan merenkulkuoppilaitoksesta aliperämieheksi 1959, yliperämieheksi 1961 ja merikapteeniksi 1963. Hän toimi suomalaisten, ruotsalaisten ja saksalaisten laivojen päällystössä 1959–1971. Forss oli Oy Finnlines Ltd:n satamatarkastaja Hampurissa 1971–1973, Oy Kotka Stevedoringin teknillisen johtajan apulainen 1973, työpäällikkö 1973–1977, apulaisjohtaja 1977, varatoimitusjohtaja ja paikallisjohtaja 1978–1982 ja toimitusjohtaja 1983–1987. Oy Blomberg Ab:n, sittemmin Hamina Oy, toimitusjohtaja Forss oli 1983–1987 ja Steveco-yhtiön toimitusjohtaja 1988–1996. Forss toimi myös Oy Cadenius & Grahn Ab:n, J. Bruhn Oy:n ja Ab Bruhn Co. Oy:n toimitusjohtajana 1978–1982. Lisäksi hän toimi lukuisissa oman alansa ja muissa asiantuntija- ja luottamustehtävissä. Forss oli Kotkassa Espanjan varakonsuli 1979–1989 ja Ruotsin konsuli 1989–1997. Kauppaneuvoksen arvonimen hän sai 1996.Arvonimet. Helsingin Sanomat, 30.6.1996, s. A4.

 Lähteet 

Luokka:Suomalaiset yritysjohtajat
Luokka:Suomalaiset merikapteenit
Luokka:Kauppaneuvokset
Luokka:Vuonna 1936 syntyneet
Luokka:Vuonna 2024 kuolleet